Gulnora Karimova

Gulnora Karimova (usbeki Гулнора Каримова; sündinud 8. juulil 1972) on Usbekistani presidendi Islom Karimovi (1938–2016) vanem tütar, alates 2010. aasta jaanuarist kuni 2012. aasta juulini Usbekistani suursaadik Hispaanias.

Alates 2014. aasta veebruarist on Karimova väidetavalt koduarestis.Birdamlik leader on the split in power in Uzbekistan and Gulnara Karimova, Uznews.net, 27.02.2014.

Karimovat peetakse korruptiivsel teel omandatud suure isikliku varanduse omanikuks. Teda seostati nüüdseks pankrotistunud Šveitsis registreeritud ettevõttega Zeromax.

WikiLeaksi avaldatud USA Taškendi saatkonna väidetav memo nimetab Karimovat vihatuimaks inimeseks Usbekistanis.http://www.eurasianet.org/node/62557

Väidetavalt tegeleb Karimovale kuuluv ettevõte FMN Logistics Afganistanis paiknevate Ühendriikide vägede varustuse transpordiga ja ehitustegevusega USA rajatistes Afganistanis. Endine Briti suursaadik Usbekistanis Craig Murray hindas 2010. aasta aprillis Karimovite ja Ühendriikide lepingute mahu 850 miljonile dollarile.Pentagon Gives Gulnara Karimova Huge Contract For Supply of US Forces in Afghanistan, Craig Murray, 1.04.2010

2008. aasta veebruaris nimetati Karimova Usbekistani välisministri asetäitjaks kultuuri- ja humanitaarküsimuste alal.

2008. aasta septembris nimetati Karimova Usbekistani alaliseks esindajaks ÜRO ja teiste Genfis paiknevate rahvusvaheliste organisatsioonide juures.http://gulnarakarimova.com

Tunnustus
2011 – valiti Venemaa Kunstide Akadeemia välisliikmeks

 Viited 

 Välislingid 

 Ametliku veebilehe arhiveeritud versioon

Kategooria:Usbekistani inimesed
Kategooria:Sündinud 1972